**PROIECT**



**REPUBLICA MOLDOVA**

**CONSILIUL RAIONAL FLOREŞTI**

**DECIZIE Nr.02/\_\_\_**

**din \_\_ martie 2025**

**Cu privire la activitatea Direcției Economie, Achiziții**

**și Atragerea Investițiilor în anul 2024 și sarcinile pentru anul 2025**

Examinând raportul privind activitatea desfășurată de către Direcția Economie, Achiziții și Atragerea Investițiilor în anul 2024 și sarcinile pentru anul 2025, în temeiul art.43 alin.(2) și art.46 alin.(1) din Legea nr.436/2006 privind administrația publică locală, Consiliul raional **D E C I D E:**

1. Se ia act de raportul privind activitatea desfășurată de către Direcția Economie, Achiziții și Atragerea Investițiilor în anul 2024 și sarcinile pentru anul 2025 (se anexează).
2. Direcția Economie, Achiziții și Atragerea Investițiilor:

* va asigura monitorizarea procesului de implementare a Strategiei de dezvoltare socio-economică a raionului pentru anii 2021-2028, având drept scop realizarea obiectivelor trasate, respectarea planificării în timp și analiza performanțelor obținute;
* va asigura promovarea și stimularea activității investiționale la nivelul raionului prin susținerea dezvoltării regionale, cooperarea și dezvoltarea capacităților de atragere a investițiilor;
* va conlucra cu structurile Consiliului raional, autoritățile publice locale din raion în domeniul achizițiilor publice pentru asigurarea unei concurențe adecvate între agenții economici, asigurarea transparenței și integrității procesului de achiziții publice;
* va asigura respectarea legislației în domeniul gestionării proprietății publice, acordarea ajutorului metodic și practic autorităților publice locale în respectarea procedurilor de dare în arendă a bunurilor publice, vânzarea-cumpărarea patrimoniului public.

3.Controlul asupra executării prezentei decizii se pune în sarcina domnului Vrej Martirosian, vicepreşedinte al raionului Floreşti.

**Preşedintele şedinţei**

**Contrasemnat:**

**Secretarul**

**Consiliului raional Florești**

Coordonat: Vrej Martirosian,

vicepreședinte al raionului

Elaborat: Natalia Bogdan,

şefă a Direcției Economie, Achiziții și Atragerea Investițiilor

Elaborat şi avizat: Daniel Turculeţ,

secretarul Consiliului raional Floreşti

Avizat: Anton Daniela,

şefa secție, Secția Juridică, Resurse Umane și Administrație Publică

Consiliului raional Floreşti

**Notă de fundamentare**

**la proiectul de decizie „Cu privire la activitatea Direcţiei Economie, Achiziții**

**şi Atragerea Investiţiilor în anul 2024 şi sarcinile pentru anul 2025”**

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Direcţia Economie, Achiziții şi Atragerea Investiţiilor |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul de decizie a fost elaborat în scopul informării consilierilor raionali despre activitatea Direcţiei Economie, Achiziții şi Atragerea Investiţiilor desfăşurată pe parcursul anului 2024 şi sarcinile trasate pentru anul de activitate 2025. |
| **2.1. Temeiul legal sau, după caz, sursa proiectului actului normativ**  Proiectul de decizie este elaborat în temeiul Programului de activitate al Consiliului raional Floreşti pentru anul 2025, aprobat prin decizia Consiliului raional Floreşti nr.08/18 din 10 decembrie 2025, Legea nr.436/2006 privind administraţia publică locală. |
| **2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative.**  Nu este aplicabil |
| **3. Obiectivele urmărite și soluțiile propuse** |
| **3.1. Principalele prevederi ale proiectului și evidența elementelor noi.** |
| 1. Se ia act de raportul privind activitatea desfășurată de către Direcția Economie, Achiziții și Atragerea Investițiilor în anul 2024 și sarcinile pentru anul 2025 (se anexează).  2. Direcția Economie, Achiziții și Atragerea Investițiilor:   * va asigura monitorizarea procesului de implementare a Strategiei de dezvoltare socio-economică a raionului pentru anii 2021-2028, având drept scop realizarea obiectivelor trasate, respectarea planificării în timp și analiza performanțelor obținute; * va asigura promovarea și stimularea activității investiționale la nivelul raionului prin susținerea dezvoltării regionale, cooperarea și dezvoltarea capacităților de atragere a investițiilor; * va conlucra cu structurile Consiliului raional, autoritățile publice locale din raion în domeniul achizițiilor publice pentru asigurarea unei concurențe adecvate între agenții economici, asigurarea transparenței și integrității procesului de achiziții publice; * va asigura respectarea legislației în domeniul gestionării proprietății publice, acordarea ajutorului metodic și practic autorităților publice locale în respectarea procedurilor de dare în arendă a bunurilor publice, vânzarea-cumpărarea patrimoniului public.   3.Controlul asupra executării prezentei decizii se pune în sarcina domnului Vrej Martirosian, vicepreşedinte al raionului Floreşti. |
| **3.2. Opțiunile alternative analizate și motivele pentru care acestea nu au fost luate în considerare**  Nu este aplicabil |
| **4. Analiza impactului de reglementare** |
| **4.1.Impactul asupra sectorului public**  Nu este aplicabil |
| **4.2**. **Impactul financiar și argumentarea costurilor estimative**  Nu este aplicabil |
| **4.3. Impactul asupra sectorului privat**  Nu este aplicabil |
| **4.4. Impactul social**  **4.4.1. Impactul asupra datelor cu caracter personal**  **4.4.2. Impactul asupra echității și egalității de gen**  Nu este aplicabil |
| **4.5. Impactul asupra mediului**  Nu este aplicabil |
| **4.6. Alte impacturi și informații relevante**  Nu este aplicabil |
| **5. Compatibilitatea proiectului actului normativ cu legislația UE**  Nu este aplicabil |
| **6. Avizarea şi consultarea publică a proiectului**  Proiectul de decizie a fost avizat de către comisiile consultative de specialitate, Secţia Juridică, Resurse Umane şi Administraţie Publică şi secretarul Consiliului raional Floreşti. În scopul respectării prevederilor Legii nr.239/2008 ,,Privind transparenţa în procesul decizional’’, proiectul a fost plasat pe site-ul Consiliului raional la directoriul ,,Procesul decizional”. |
| **7. Modul de încorporare a actului în cadrul normativ existent**  Proiectul de decizie este întocmit în conformitate cu actele normative în vigoare. |
| **8. Măsurile necesare pentru implementarea prevederilor proiectului actului normativ**  Nu este aplicabil |

**Șefă a Direcției Economie, Achiziții şi Atragerea Investiţiilor Natalia Bogdan**

Consiliului raional Florești

**Raport**

**privind activitatea Direcției Economie, Achiziții și Atragerea Investițiilor**

**în anul 2024 și sarcinile pentru anul 2025**

Direcția Economie, Achiziții și Atragerea Investițiilor (DEAAI) este o subdiviziune a Consiliului raional Florești, abilitată cu dreptul de a promova politica de stat și regională în domeniul economiei, achizițiilor publice și atragerii investițiilor, structura căreia a fost aprobată prin decizia Consiliului raional Florești nr. 01/07 din 12.01.2024.

Reieșind din sarcinile și funcțiile principale ale Direcției Economie, Achiziții și Atragerea Investițiilor, în anul 2024, specialiștii direcției au activat întru realizarea următoarelor obiective:

1. Monitorizarea implementării Strategiei de dezvoltare social-economică a raionului (2021-2028);
2. Monitorizarea și evaluarea proiectelor investiționale la toate etapele de implementare;

3. Coordonarea procesului de achiziții publice pentru necesitatea Consiliului raional Florești și procesul de privatizare a spațiului locativ;

4. Asigurarea procesului de conlucrare a Consiliului raional cu agenții economici din raion prin oferirea suportului informațional.

***Monitorizarea implementării Strategiei de dezvoltare social-economică a raionului***

Strategia de dezvoltare social-economică a raionului pentru perioada 2021-2028, aprobată prin decizia nr.05/03 din 25.06.2021, constituie documentul strategic principal pentru direcționarea investițiilor și creșterea economică.

Pe parcursul anului 2024, s-au desfășurat două ședințe de evaluare a progresului implementării strategiei, scopul acestui proces a fost planificarea activităților, evaluarea atingerii obiectivelor în timp util în bugetul alocat și constatarea durabilității proiectelor implementate.

Astfel, în luna august, Planul de acțiuni din Strategia de dezvoltare social-economică a raionului Florești pentru anii 2021-2028 a fost actualizat prin decizia nr. 06/10 din 15.08.2024 „Cu privire la modificarea deciziei nr.05/03 din 25 iunie 2021 „Cu privire la aprobarea Strategiei de dezvoltare social-economică a raionului Florești pentru anii 2021-2028””, cu scopul de a include informațiile relevante aferente perioadei ulterioare elaborării acesteia, completarea planului de acțiuni din strategia aprobată cu informații actuale, astfel încât acestea să corespundă contextului actual, iar în luna noiembrie 2024 specialiștii direcției au adus la cunoștință consilierilor despre obiectivele realizate pe parcursul anului 2024 din Strategia de dezvoltare social - economică a raionului, aprobate prin decizia Consiliului raional Florești nr. 07/04 din 18 noiembrie 2024.

***Monitorizarea și evaluarea proiectelor investiționale la toate etapele de implementare***

Unul dintre obiectivele prioritare ale Direcției a fost atragerea finanțărilor nerambursabile din surse externe și interne.

În acest context, specialiștii direcției pe parcursul anului 2024 a monitorizat programele de finanțare eligibile pentru administrațiile publice locale de nivelul întâi și doi, inclusiv agenți economici, asociații obștești. Urmare a celor menționate au fost plasate 144 de anunțuri, inclusiv și prin email către APL, pentru informare, care au facilitat modul de căutare a programelor de finanțare, apeluri active, concursuri în cadrul cărora se pot depune propuneri de proiecte. Totodată, am oferit suport consultativ administrațiilor publice locale pentru înțelegerea criteriilor de eligibilitate și modul de aplicare la aceste programe/proiecte, asigurând astfel o mai bună accesibilitate la finanțări.

Consiliul raional Florești, deținând acțiuni în SA „Servicii Salubrizare Florești”, pentru a dezvolta serviciul dat, prin asigurarea unui sisitem eficient de colectare și gestionare a deșeurilor, prin achiziționarea unui camion de colectare a gunoiului, specialiștii din cadrul direcției au elaborat cererea de finanțare, care a fost depusă la programul de granturi “Kusanone”.

În luna februarie 2024, specialiştii din direcție au participat la concursul de selectare a proiectelor lansate de către Biroul politici de reintegrare, care a avut ca obiectiv soluționarea problemelor de importanță majoră pentru localitățile amplasate în Zona de Securitate cu 3 proiecte:

* Renovarea sălii de sport din incinta Instituției Publice Liceul Teoretic „Alexei Mateevici” din satul Sănătăuca, raionul Florești;
* Utilizarea surselor regenerabile de energie și reducerea dependenței de sursele fosile cu creșterea confortului termic la instituțiile de sănătate din satul Sănătăuca, raionul Florești;
* Reparația capitală a acoperișului la Oficiul Medicilor de Familie din satul Japca, raionul Florești;

Urmare a inițierii de către Biroul politici de reintegrare a procedurii de elaborare a Programului activităților de reintegrare a țării pentru anul 2024, a obținut finanțare proiectul „Renovarea sălii de sport din incinta Instituției Publice Liceul Teoretic „Alexei Mateevici” din satul Sănătăuca, raionul Florești”, aplicant fiind Consiliul raional Florești***.*** Valoarea totală a contractului este de 750 000 lei.

Proiectul a fost implementat cu succes, obiectivul general a fost realizat, prin renovarea totală a sălii de sport din instituție, unde 242 elevi din satele Sănătăuca și Bursuc, inclusiv din stânga r. Nistru, or. Camenca, beneficiază de condiții mai bune pentru activitățile sportive.

A fost aprobată desfășurarea și implementarea proiectelor, la construcțiile proprietate publică a raionului Florești, ca partener, transmise în comodat către Agenția Teritorială Asistență Socială Nord-Est:

* „Dincolo de Generații: O Comunitate energetică pentru centrul de plasament pentru persoane în etate și cu dizabilități din Căprești”, de către implementatorul Asociația Obștească „Centrul Filantropic Alinare”, în baza contractului de grant, cu donatorul Fundația Soros-Moldova.
* „Parteneriate locale pentru eficiența energetică în servicii sociale la Casa comunitară pentru copii în situație de risc din or. Florești, str. Mihai Viteazul 30 A”, de către implementatorul Euro-Atlantic pentru Consolidarea Rezilienței în baza contractului de grant cu donatorul Fundația Soros-Moldova.

Un alt proiect în derulare este „Îmbunătățirea eficienței energetice a Blocului chirurgical al IMSP „Spitalul raional Florești”, Oficiul Medicilor de Familie din satele Iliciovca și Temeleuți”, finanțat de Corporația Financiară Nordică de Mediu (NEFCO), în parteneriat cu IMSP „Spitalul raional Florești”.

Contractul a fost semnat la data de 17 mai 2024, între Consiliul raional Florești și ,,AM Sisteme” SRL în colaborare cu ,,Darnic Gaz” SA .

Reamintim că proiectul menționat este în curs de implementare, lucrările au fost executate în perioada anului 2024, în volum de 60 %.

Costul total al proiectului în urma licitației este de 572 080.17 EUR, echivalent cu 11 074 671.18 MDL, din care:

Grant - 196 000 EUR, echivalent cu 3 794 285.60 MDL;

Credit - 424 876 EUR, echivalent cu 8 225.00 MDL;

Contribuția CR Florești - 10%.

La data de 17 octombrie 2024, a fost semnat contractul de antrepriză „Construcția aducțiunii de apă pentru satele Temeleuți, Văscăuți, Coșernița, Cernița din raionul Florești” cu valoare de 11,67 milioane lei și vizează conectarea localităților la apeductul existent Zăluceni – Târgul Vertiujeni – Vertiujeni.

Acest proiect este finanțat din Fondul Național pentru Dezvoltare Regională și Locală (FNDRL), prin intermediul Agenției de Dezvoltare Nord.

Valoarea acestui contract de antrepriză constituie 11.668.370 de lei, contribuția Consiliului raional Florești, APL-rile Temeleuți, Văscăuți, Cernița și Coșernița, fiind de 10% din valoarea contractului.

Având în vedere că prin intermediul direcției se asigură legătura și se realizează interacțiunea dintre Consiliul raional și Cancelaria de stat, Agenția de Dezvoltare Regională Nord, Consiliul Concurenței, Curtea de Conturi, pe probleme de dezvoltare economică, specialiștii direcției, la solicitarea acestora, în anul de raportare au efectuat analize, au întocmit și au prezentat următoarele rapoarte și informații:

* Raportul privind acordarea ajutorului de stat pentru anul 2024, Consiliul Concurenței;
* Informație cu privire la proiectele care au fost implementare în cadrul raionului Florești, prezentat către Agenția de Dezvoltare Regională Nord;
* Informație privind numărul întreprinderilor municipale, societăți pe acțiuni și alte entități care dispun de cota parte sau care gestionează patrimoniul public, prezentat Ministerului Finanțelor;
* Raportul privind valoarea de bilanţ a patrimoniul public al autorităţilor publice locale/instituţiilor publice;
* Raportul privind valoarea de bilanţ a patrimoniului întreprinderilor municipale;
* Raportul privind valoarea acţiunilor (cotelor sociale) proprietate publică deţinute în societăţi comerciale;
* Întocmirea raportului de monitorizare a executării contractelor de achiziții;
* Raportul de performanță al direcției;
* Raportul anual privind Controlul Intern Managerial.

Pe parcursul anului 2024 specialiștii Direcției Economie și Atragerea Investițiilor au participat la un șir de evenimente cu tematica modalităților de atragere a investițiilor.

Conform prevederilor Hotărârii Guvernului Republicii Moldova nr.79 din 31.01.2024 „Cu privire la Planul de Formare și Dezvoltare Profesională a personalului din autoritățile publice pentru anul 2024”, în primul semestru al anului 2024 au participat la un atelier practic cu tematica „Crearea procedurilor pe platforma **achiziții.md,** organizat de sistemul achiziții electronice publice și private (4 ore) - șefa serviciului, Direcției Economie, Achiziții și Atragerea Investițiilor.

În semestrul II al anului în curs conform Planului E-Cursurilor de Dezvoltare Profesională a personalului din serviciul public au participat la următoarele cursuri:

1. Managementul serviciilor publice locale (24 ore) – 3 specialiste principale
2. Dezvoltarea regională (40 ore) – 3 specialiste principale
3. Managementul și elaborarea proiectelor (48 ore) - 3 specialiste principale
4. Organizarea administrativ-teritorială a statului și guvernanța pe mai multe niveluri-teorie, practică comparativă și contextul Republicii Moldova (24 ore) – 2 (specialistă principală, șefa Direcției Economiei, Achiziții și Atragerea Investițiilor).

Au fost identificate programe eligibile, oportunităţi investiţionale şi modalităţi de atragere a acestora prin informarea administrațiilor publice locale de nivelul întâi din raion.

În luna iulie 2024, Ministerul Infrastructurii și Dezvoltării Regionale a lansat un apel de proiecte pentru dezvoltarea regională, la care, de către specialiștii direcției a fost elaborată nota conceptuală pentru proiectul destinat modernizării drumului de acces către Mănăstirea „Înălțarea Domnului” din comuna Japca.

În perioada iulie - septembrie 2024 în cadrul Direcției Economie, Achiziții și Atragerea Investițiilor, pe baza concursului, au fost angajate două specialiste principale în atragerea investițiilor. La expirarea termenului de 3 luni, conform Legii 158/2008 cu privire la funcția publică și statutul funcționarului public, Legii 270/2018 privind sistemul unitar de salarizare în sectorul bugetar, având în vedere rezultatele activității obținute în perioada de probă, au fost confirmate prin Ordinele nr. 30 din 14 noiembrie 2024 și nr. 34 din 20 decembrie 2024, în funcția de specialiste principale în cadrul Direcției Economie, Achiziții și Atragerea Investițiilor.

***Coordonarea procesului de achiziții publice pentru necesitatea Consiliului raional Florești și procesul de privatizare a spațiului locativ***

În domeniul achizițiilor publice***,*** Direcția Economie, Achiziții și Atragerea Investițiilor a acordat și monitorizat un număr semnificativ de proceduri, asigurând respectarea principiilor de transparență și eficiență economică.

Pe parcursul anului 2024 au fost coordonate de către Direcția Economie, Achiziții și Atragerea Investițiilor următoarele proceduri de achiziții, petrecute de către Consiliul raional Florești:

- Concurs Cererea Ofertei de Preț privind „Achiziționarea produselor petroliere, câștigătorul procedurii SRL „Lukoil Moldova” cu valoarea 430 612.60 lei.

- Concurs Cererea Ofertei de Preț privind „Lucrări de întreținere de iarnă pentru drumurile publice locale de interes raional pentru anul 2024”, câștigătorul procedurii SRL „Izvorul din Piatră” cu valoarea 416 982.25 lei.

- Licitația deschisă privind „Lucrări de întreținere și reparație a drumurilor publice locale din raionul Florești” Lot 1 -„*Lucrări de întreținere a drumurilor publice locale L (163-179, 188—189)*  câștigător SA„Drumuri Soroca” cu valoarea 1 414 810.86 lei; Lot 2 „*Lucrări de întreținere a drumurilor publice locale L (106,180-187)* ” câștigător SA„Drumuri Soroca” cu valoarea 1 522 357.21 lei; Lot3 „*Lucrări de reînnoire a îmbrăcămintei rutiere pe drumul local L 167 drum de acces spre s. Mărculești* ” câștigător SA„Drumuri Bălți” cu valoarea 1 418 904.93 lei.

- Concurs Cererea Ofertei de Preț privind „Renovarea sălii de sport din cadrul Instituției Publice L.T „Alexei Mateevici” din s. Sănătăuca, raionul Florești”; câștigătorul procedurii SRL „Prim Conterm” cu valoarea 664 817.14 lei.

- Licitație deschisă privind „Lucrări de reparație a construcțiilor inginerești aferente drumului L 180.1 drum de acces s. Coșernița” câștigătorul procedurii SRL „Izvorul din Piatră” cu valoarea 619 965.59 lei.

- Licitația deschisă privind „Lucrări de reparare a drumului L164 Ivanovca-Gura Căinarului-Putinești și drumului L174 Ghindești-Cenușa G50 ” Lot 1 „Lucrări de reparare a drumului L164 Ivanovca-Gura Căinarului-Putinesti” câștigătorul SRL „Izvorul din Piatră” cu valoarea 3 517 808.04 lei; Lot 2 „Lucrări de reparare a drumului L174 Ghindesti-Cenusa-G50” câștigătorul SRL „Corsag” cu valoarea 4 041 492.90 lei.

- Licitație deschisă privind „Lucrări de reparare a drumului L 187 R19 drum de acces s. Bursuc” câștigătorul procedurii SRL „Izvorul din Piatră” cu valoarea 3 035 277.84 lei.

- Achiziție de valoare mică privind „Lucrări pentru asigurarea securității rutiere” câștigătorul procedurii SRL„ Mainteh Grup” cu valoarea 299 708.98 lei.

- Concurs Cererea Ofertei de Preț privind „Lucrări de reparații curente a drumurilor locale”; Lot 1 „Lucrări de reparații curente a drumului L 169 drum de acces spre s. Mihailovca” câștigător SA„Drumuri Bălți” cu valoarea 376 406.64 lei; Lot 2 „Lucrări de reparații curente a drumului L 180.1 drum de acces spre s. Coșernița și L 186 R19 drum de acces spre s. Napadova” câștigător SA„Drumuri Soroca” cu valoarea 522 376.32 lei.

- Concurs Cererea Ofertei de Preț privind „Lucrări de întreținere de iarnă a drumurilor locale de interes raional pentru anul 2025” Lot 1 „Lucrări de întreținere de iarnă a drumurilor locale L(163-L181,188și 189) ” câștigător SA„Drumuri Soroca” cu valoarea 642 400.04 lei, Lot 2 „Lucrări de întreținere de iarnă a drumurilor locale L(106, L 182-187)” câștigător SA „Drumuri Soroca” cu valoarea 244 852.05 lei.

Desfășurarea procedurilor de achiziții au fost efectuate pe platforma **achizitii.md**.

Șefa Direcției Economie, Achiziții și Atragerea Investițiilor a participat activ la procesul de recepție a lucrărilor executate în raionul Florești, în cadrul comisiei raionale de recepție a lucrărilor pentru toate categoriile de construcții și reparații, finanțate din bugetul raional, asigurând verificarea conformității acestora cu cerințele tehnice și contractuale. Ca rezultat, au fost elaborate 34 de procese-verbale de recepție al terminarea lucrărilor, de către specialiștii direcției, documente esențiale pentru validarea și finalizarea investițiilor realizate la nivel raional.

Pe parcursul anului 2024 au fost coordonate și petrecute 11 licitații cu strigare și reducere şi anume:

- licitaţie cu strigare “Centrul de Sănătate Sănătăuca” (vînzare - cumpărare a unui autoturism);

- licitaţie cu strigare com. Vărvăreuca (darea în arendă 2 terenuri agricole);

- licitaţie cu strigare com. Roşietici (darea în arendă 2 terenuri agricole);

- licitaţie cu strigare com. Prodăneşti (darea în arendă 2 terenuri agricole, vînzare teren pentru construcţii);

- licitaţie cu strigare s. Lunga (vînzare teren agricol);

- licitaţie cu strigare or. Floreşti (darea în arendă 2 terenuri agricole);

- licitaţie cu strigare com. Cerniţa (vânzare-cumpărare teren agricol);

- licitaţie cu strigare com. Ştefăneşti (vânzare-cumpărare teren agricol);

- licitaţie cu strigare com. Ciutuleşti (vânzare-cumpărare automobile);

- licitaţie cu strigare s. Caşunca (darea în arendă încăpere);

- licitaţie cu strigare s. Sevirova (vânzare-cumpărare teren agricol).

În anul 2024 au fost recepționate și înregistrate 4 cereri privind privatizarea spațiului locativ și anume:

-Privatizarea spațiului locativ a cet. Prisăcaru Rodica, locuitoare în or. Floreşti, str. V. Lupu 79, ap. 11;

-Privatizarea spațiului locativ a cet. Orhei Eugenia, locuitoare în or. Ghindeşti, str. Cheiurilor 37, ap. 2;

-Privatizarea spațiului locativ a cet. Marcauţan Alla, locuitoare în or. Ghindeşti str. 1 Mai 7, ap. 1.

-Privatizarea spațiului locativ a cet. Ceban Elena, locuitoare în or. Floreşti, str. Trandafirilor 20, ap. 2.

Pe parcursul anului a fost organizate trei ședințe a comisiei pentru privatizarea fondului locativ la care au fost examinate și adoptate 4 hotărâri.

Au fost eliberate 77 de hotărâri și certificate cu privire la participanții ce au luat parte la privatizarea locuințelor.

***Asigurarea procesului de conlucrare a Consiliului raional cu agenții economici din raion***

***prin oferirea suportului informațional.***

Pentru a sprijini întreprinderile mici și mijlocii (ÎMM) din raion, specialiștii Direcției Economie, Achiziții și Atragerea Investițiilor au informat antreprenorii locali despre diverse activități și programe destinate mediului de afaceri. Printre acestea se numără:

- Trening „Promovarea produselor şi serviciilor cu accent pe modele inovative de business”, 27.03.2024, Incubatorul de Afaceri Soroca;

- Prima sesiune din cadrul programului „Dezvoltarea capacităţilor antreprenoriale ale diasporei RM ”, organizat de Biroul Relaţii cu Diaspora din cadrul Cancelariei de Stat a RM;

- Sesiune a doua din cadrul programului „Dezvoltarea capacităţilor antreprenoriale ale diasporei RM ” (DOMDE) –09-10.09 2024, organizat de Biroul Relaţii cu Diaspora din cadrul Cancelariei de Stat a RM;

- Forumul de Afaceri Republica Moldova-Romînia.

În scopul promovării oportunităților de dezvoltare a afacerilor și sporirea încrederii populației în programele de suport în afaceri, finanțate din bugetul de stat tinerii antreprenori au fost informați despre programele de suport în afaceri, implementate de Organizația de Dezvoltare a Antreprenorialului (ODA):

- Start pentru tineri;

- Antreprenoriat feminin;

- PARE;

- ECO IMM;

- Transformare digitală;

- Internaţionalizare IMM;

- Inovaţii digitale şi startup-uri tehnologice;

- Retehnologizare IMM;

- Creştere competitivitate export şi internaţionalizare.

În urma informării despre programele de suport implementate de către ODA, pe parcursul anului au fost acceptați spre finanțare 8 agenți economici din diferite domenii de activitate (industrie, prestarea de servicii, agricultură, comerț cu amănuntul, activități de cazare și alimentație publică, alte activități de servicii).

Pe parcursul anului 2024 specialiștii Direcției au elaborat 17 proiecte de Decizii care au fost aprobate la ședințele Consiliului raional.

Prioritar, în anul 2025 Direcția Economie, Achiziții și Atragerea Investițiilor va activa spre îndeplinirea următoarelor obiective:

1. Monitorizarea implementării Planului de Acțiuni din Strategia de dezvoltare social - economică a raionului Florești (2021-2028);

2. Monitorizarea și evaluarea proiectelor investiționale la toate etapele de implementare;

3. Coordonarea procesului de achiziții publice pentru necesitatea Consiliului raional Florești și procesul de privatizare a spațiului locativ;

4. Asigurarea procesului de conlucrare a Consiliului raional cu agenții economici din raion.

**Șefa, Direcția Economie, Achiziții și**

**Atragerea Investițiilor Natalia BOGDAN**